eo es it it es en eo en en eo pt eo eo lt ca eo en eo eo eo eo en eo eo eo eo eo pt eo it eo es eo eo eo
PMEG : Forlaso de rolvorteto
Iaj specialaj esprimoj konsistas el du samaj O-vortoj ligitaj per rolvorteto. Ekz. pasho post pasho, mano en mano, tago post tago, vizagho kontrau vizagho. Tia esprimo aperas plej ofte en frazrolo, kiu principe bezonas ian rolmontrilon. Zamenhof tamen normale ne uzis rolmontilon che la unua O-vorto. Li plej ofte traktis tiajn esprimojn kiel tutajhojn, opiniante, ke la rolvorteto inter la du O-vortoj sufichas por montri la frazrolon de la tuta esprimo.
Nuntempe multaj preferas uzi N-finajhon au alian rolmontrilon che la unua vorto, kiam la frazrolo tion postulas. Tio estas gramatike pli logika, sed la Zamenhofa dirmaniero restas bona, kaj ech sufiche eleganta alternativo. Iafoje oni povus alternative E-vortigi la tutan esprimon:
Ni pasho post pasho, post longa laboro, atingos la celon en gloro.FK.299 Au ...pashon post pasho..., ...per pasho post pasho...
Mano en mano la gefianchoj promenadis.FA3.29 Au manon en mano, kun mano en mano, man-en-mane.
Sur chevalo au sur piedoj ili chiam estis kune, flanko che flanko.FA2.140
Ni dormadis kapo che kapo sub la laura tegmento de la kabano.FA1.228
Ili en longa vico dormis flankon che flanko.FA3.15 Chi tie Zamenhof ja uzis rolmontrilon, N-finajhon.
Forte batis koro che la koro.Rt.75 Chi tie la unua koro estas subjekto, kaj nepre ne havu rolmontrilon.
Laste shanghita: 22 Decembro 2017 (10:30)
Retposhto: “bertilow” che “gmail.com”
Chi tiu verko estas disponebla lau la permesilo
Krea Komunajho Atribuite-Samkondiche 3.0 Neadaptita